Parima tootluse otsingul võib esmapilgul hea strateegiana tunduda pidev fondivahetus viimasel ajal parimat tootlust näidanud fondivalitseja juurde. Ja kui valitu ühel hetkel enam ei ole parim, siis vahetada uuesti. Valides taolise strateegia tuleks aga eelnevalt endale selgeks teha strateegia hind (fondivahetus maksab) ja muutused tegelikus riskitasemes. Ning kindlasti tuleks silmas pidada, et ükski fondivalitseja ei vali endale punase laterna  rolli tootluste võrdluses vabatahtlikult ja ei rahuldu sellise asetusega mängulaual. Fondivalitsejate edetabel on läbi aastate olnud pidevas muutuses ja on seda kindlasti ka edaspidi. Kord Vestmann all ja Piibeleht peal, kord Piibeleht all ja Vestmann peal.  Sellises pidevalt muutuvas maailmas tootlustaseme põhiseid sagedasi fondivahetusotsuseid tehes pensionirahakogujad endale rahulikku und kindlasti ei garanteeri.